als_Latn dik_Latn sag_Latn
Mjaftoi një humbje, pas gjithë atyre rezultateve pozitive që tek Elbasani të aplikohen gjobat. Mesa duket. disfata e turpshme me Apoloninë fundjavën e kaluar në “Ruzhdi Bizhuta” nuk është kapërdirë dot nga drejtuesit elbasanas. Ndaj dhe për këtë arsye lojtarëve të Elbasanit u është komunikuar ditën e djeshme kjo masë disiplinore. Ka qenë vetë presidenti Arben Laze që ua ka komunikuar këtë gjë, në analizën që u bë për ndeshjen me fierakët. Megjithatë, burime të sigurta të klubit verdheblu pohojnë për “Sport Ekspres” se gjoba nuk do të vihet në zbatim menjëherë dhe ka një mundësi që lojtarët të “shpëtojnë” nga kjo masë. Nëse Elbasani fiton në dy takimet e radhës, me atë ndaj Kamzës dhe Dinamos, atëherë gjoba nuk do të vihet në zbatim nga ana e klubit. Me pak fjalë, duhen marrë 6 pikë në këtë fazë të parë në mënyrë që verdheblutë t’ia hedhin paq për humbjen e parë të këtij sezoni.
Elbasani, “plasin” gjobat pas humbjes0
Share.
als_Latn als_Latn eng_Latn